DW ฮอต
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 22 ก.ย. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 22 ก.ย. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 22 ก.ย. 2553
...ดัชนีตลาด (21 ก.ย.) ฟื้นตัวบวกแรง 14.15 จุด ปิดที่ 937.21 จุด มูลค่าซื้อขายขยับกลับมาแน่น 32,541 ล้านบาท ... ต่างชาติซื้อหนัก 3,610 ล้านบาท 
...หุ้นใหญ่พลังงาน แบงก์ สื่อสาร ก่อสร้างมากันหมด ยกเว้น ปตท. (PTT) มาวิ่งตอนท้ายก่อนปิดตลาด เจอแรงเบรกใหญ่ๆ จากรัฐบาล ไม่ให้ประมูลซื้อห้างคาร์ฟูร์ ขัดขวางความสามารถในการสร้างรายได้และกำไรของภาคธุรกิจซะงั้น ... ก็ไม่รู้ผู้หลักผู้ใหญ่ของรัฐบาลชุดนี้คิดอะไรกันอยู่ 
...ส่วนที่ต้องคิดก่อนทำก็ไม่คิดไม่ทำก่อน อย่างกรณี 3จี ไม่คุยกันให้รู้เรื่องก่อนเปิดซองประมูล ถึงรัฐจะออกมาแก้ลำหาวิธีให้ 3จี เกิดด้วยวิธีต่างๆ เพื่อเอื้อกลุ่มทุนรัฐบาล แต่ก็ทำให้ต่างชาติสูญเสียความเชื่อมั่นไม่น้อยไปกว่ามาบตาพุด 
...สินค้าใหม่ ใบสำคัญแสดงสิทธิอนุพันธ์ (DW) ของ อินโดรามา ที่ออกโดย บล.บัวหลวง (IVL 01 CA) ตั้งแต่เข้าตลาดวันแรก 17 ก.ย. ถึงวานนี้ วิ่งแรงไม่เคยหยุด รวมหุ้นที่ออกจากโบรกเกอร์อื่นแรงไม่แพ้กัน ... ขึ้นมาแรงต่อเนื่อง ต้องระวังขาลง แต่ไม่ต้องกลัว มีตัว IVL 01 PA ให้เล่นขาลง เก็งกันให้ถูกตัวแม่ IVL จะขึ้นหรือลงเท่านั้นเอง 
...หุ้น GEN (เจนเนอรัล เอนจิเนียริ่ง) ปิดจองเพิ่มทุน ไม่น่าเชื่อผู้ถือหุ้น ใช้สิทธิเกินกว่า 50 ล้านหุ้น ความกลัว CEN (แคปปิทอล เอ็นจิเนียริ่งฯ) จะซื้อหุ้น
...ตื่นทิ้ง MAX (แมกซ์ เมทัล) กดราคาดิ่งฟลอร์ โอกาสสูงที่จะโดนเกณฑ์แคชบาลานซ์ของตลาดวันศุกร์นี้ ขายก่อนรอดก่อน สวนทางกับ SLC (โซลูชั่น คอนเนอร์ฯ) ที่ทำบวกขึ้น 4 สตางค์ ใกล้เรียกเพิ่มทุน 10 สตางค์ และหมดเวลาถูกแช่แข็ง